Előadás a kvantumbiztos titkosításról az EIVOK-77 rendezvényen
2026-04-23 08:30 - 15:00 (Europe/Budapest) | NMHH Rendezvényközpont, 1133 Budapest, Esztergomi út 9., Budapest, 1133, Hungary
Poór Gergely, rendszermérnök kollégánk hálózati és alkalmazás oldalról mutatja be, hogy miként védhetik meg a szervezetek az adataikat.
REGISZTRÁCIÓ

Időpont: 2026. április 23. (csütörtök) | 08:30 – 15:00
Helyszín: NMHH Rendezvényközpont (1133 Budapest, Esztergomi út 9.) vagy online (YouTube Live)
Az információbiztonság ma már nem csupán technikai kérdés, hanem alapvető stratégiai kockázat és egyben piaci versenyelőny. Regisztráljon az NMHH és az EIVOK-77 közös tudományos-szakmai konferenciájára, ahol a terület neves szakértői járják körül a legaktuálisabb védelmi trendeket!
Poór Gergely, a RelNet rendszermérnöke napjaink egyik legizgalmasabb technológiai kihívásáról tart előadást 13:35-kor. Előadásának címe: „Poszt-kvantum kriptográfia megvalósítása hálózati és alkalmazás oldalról”
A kvantumszámítógépek megjelenése alapjaiban fenyegeti a jelenlegi titkosítási eljárásokat. Gergely előadása gyakorlatias megközelítésben mutatja be, hogyan készíthetjük fel hálózatainkat és alkalmazásainkat a kvantum utáni korszakra, és milyen lépéseket kell megtennie egy szervezetnek a hosszú távú adatbiztonság érdekében.
Gergely az előadását követően, 14:20-tól részt vesz a „Mitől lesz jó egy kibervédelmi csapat?” című kerekasztal-beszélgetésen, amely téma vélhetőleg ugyancsak napirenden van az eseményen résztvevő szervezeteknél.
A rendezvényen való részvétel ingyenes, de a korlátozott férőhelyek miatt regisztrációhoz kötött. Az online résztvevők számára a YouTube-közvetítés linkjét a regisztrációt követően, a konferencia napján küldik meg a szervezők.
